ROMÂNIA
JUDEŢUL ARAD
COMUNA TÂRNOVA - PRIMAR

**DISPOZIŢIA NR. 212 /08.10.2020**

**Privind aprobarea grupului de lucru pentru integritate, pentru implementarea**

**Strategiei Naţionale Anticorupţie 2016-2020 la nivelul Comunei TÂRNOVA, a listei de atribuții şi a raportului de evaluare a riscurilor si vulnerabilităților la coruptie și a masurilor de remediere**

 **Primarul comunei Târnova, județul Arad**

Având în vedere adoptarea de către Guvernul României, prin H.G. nr. 583/2016, a Strategiei naţionale anticorupţie pe perioada 2016-2020, a seturilor de indicatori de performanţă, a riscurilor asociate obiectivelor şi măsurilor din strategie şi a surselor de verificare, a inventarului măsurilor de transparenţă instituţională şi de prevenire a corupţiei, a indicatorilor de evaluare, precum şi a standardelor de publicare a informaţiilor de interes public;

Luând act de Declaraţia de aderare la valorile fundamentale, principiile, obiectivele şi mecanismul de monitorizare ale Strategiei Naţionale Anticorupţie asumată de Primarul Comunei TÂRNOVA;

În vederea implementării Strategiei Naţionale Anticorupţie la nivelul Comunei TÂRNOVA, este necesară identificarea vulnerabilităților și riscurilor la coruptie pentru toate funcțiile din entitate.

În baza prevederilor metodologiei de identificare a riscurilor si vulnerabilităților la coruptie conform căruia se constituie grupul de lucru pentru integritate și se stabilește persoana responsabilă cu analiza vulnerabilităților si riscurilor, se aprobă prin ordin sau dispoziție a conducerii instituţiilor şi autorităţilor.

În temeiul ART.155 alin.(1) lit.a) lit.d) și lit.e), **alin.(5) lit.e),** ART.196 alin.(1) lit.b) și ART. 240 alin.(1) din OUG Nr.57/2019 privind Codul Administrativ, cu modificările şi completările ulterioare;

**DISPUNE:**

**Art.1.Aprobarea Anexei A**- Lista de atributii (anexa 1 la prezenta dispoziție).

**Art.2.Formarea Grupului de lucru pentru integritate**, respectiv, Coordonator SNA - BRAIT TEODOR GHEORGHE, responsabil comunicare cu secretariatul tehnic al SNA - MARTIS IOAN FLORIN și Consilier etic - BĂRCĂUAN GEORGIANA TEODORA.

**Art.3.Aprobarea Anexei C -** Raport de Evaluare a riscurilor si vulnerabilităților la coruptie și a masurilor de remediere (anexa 2 la prezenta dispoziție).

**Art.4.** Rapoartele de evaluare a riscurilor si vulnerabilităților la coruptie și a masurilor de remediere şi lista de atributii se vor comunica anual, secretariatului tehnic al SNA, pentru implementarea Strategiei Naţionale Anticorupţie.

**Art.5.** Prezenta Dispozitie se comunică:

* Instituţiei Prefectului Judeţului Arad;
* Compartimentelor de specialitate şi personalului acestora;
* Conducătorilor entităţilor aflate în subordinea/în coordonarea sau sub autoritatea Primăriei Comunei TÂRNOVA;

 **P R I M A R,**

 **Farcașiu Florin**

 **CONTRASEMNEAZĂ**

 **SECRETAR GENERAL**

Braiţ Teodor Gheorghe